पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्रीय पत्रकार परिषद उनियारा के पदाधिकारियों ने प्रधानमंत्री नरेन्द्र मोदी एवं मुख्यमंत्री अशोक गहलोत को पत्र लिख पत्रकारों को फ्रंटलाईन वाॅरियर्स का दर्जा देने की मांग की हैं। क्षेत्रीय पत्रकार परिषद के संयोजकों सहित क्षेत्रीय पत्रकार परिषद के पदाधिकारियों ने प्रधानमंत्री एवं मुख्यमंत्री को लिखे गए पत्र में बताया कि कोरोना काल में मीडिया बंधुओं ने अपनी जान हथेली पर रखकर पल पल की जानकारी आमजन तक पहुंचा रहे हैं और कोरोना के प्रति लोगों को जागरूक कर रहें हैं। वहीं आमजन की समस्याओं को प्रशासन तक तथा प्रशासन की गाइड़लाइन आमजन तक पहुंचा रहें हैं।
ओड़िशा,बिहार, उतराखण्ड़ व मध्यप्रदेश की सरकारों ने भी पत्रकारों को फ्रंटलाइन वर्कर्स का दर्जा देने की घोषणा कर चुकी हैं। जबकि इस वैश्विक माहमारी में कई पत्रकार रिपोर्टिंग करतें हुए अपनी जिंदगी गंवा चुके हैं। वहीं गत सोमवार को शिवाड़ के पत्रकार अशोक शर्मा भी कोरोनाकाल में रिपोर्टिंग करते समय पॉजिटिव हो गए थे। जिसके बाद अस्पताल में उपचार के दौरान दम तोड़ चुके हैं। विधानसभा में नेता उप प्रतिपक्ष व चुरू विधायक राजेन्द्र राठौड़ भी पत्रकारों को फ्रंट लाइन वर्कर का दर्जा देने के लिए मुख्यमंत्री गहलोत से मांग कर चुके हैं। पत्रकार संघ उनियारा ने मुख्यमंत्री से पत्रकार को फ्रंट लाइन वर्कर का दर्जा देते हुए 5 लाख रूपए का स्वास्थय बीमा एवं कार्य के दौरान आकस्मिक निधन होंने पर परिजनों को 25 लाख रूपए की आर्थिक सहायता देने की मांग की हैं।
थड़ियों पर बैठे रहे लोग, ना मास्क लगाया ना सोशल डिस्टेंस रखी (सोप) : उप तहसील मुख्यालय सहित ग्रामीण क्षेत्र में बुधवार को कई लोग रेड अलर्ट जन अनुशासन पखवाड़ा का मखौल उड़ाते दिखे। सड़कों पर दुपहिया वाहन अनावश्यक दौड़ते नजर आए। थड़ियों पर लोग बैठे रहे। इन्होंने मास्क भी नहीं लगाया और सोशल डिस्टेंिसंग का भी ध्यान नहीं रखा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn